പുതിയ കൊറോണ വൈറസ് വകഭേദങ്ങളെ ഭയക്കണോ? അതിജീവിതം സാധ്യമാണോ? ആര്. രാജേഷ് കൊറോണ വൈറസിന്റെ പുതിയ വകഭേദങ്ങളെ കൂടുതല് ഭയപ്പെടേണ്ടതുണ്ടോ എന്ന ചോദ്യം ഇതിനോടകം തന്നെ ഉയര്ന്നിട്ടുള്ളതാണ്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ പകര്ച്ചവ്യാധിക്ക് കാരണമായ വൈറസ് ആളുകളെ ബാധിക്കുന്നിടത്തോളം കാലം പുതിയ വകഭേദങ്ങള് വന്നുകൊണ്ടിരിക്കും. എന്നാല് പുതിയ വകഭേദങ്ങള് പതിവായി ഉയര്ന്നുവരുമെന്നോ അവ കൂടുതല് അപകടകരമാകുമെന്നോ ഇത് അര്ത്ഥമാക്കുന്നില്ല. ലോകത്തിലെ പകുതിയിലധികം പേരും ഇപ്പോഴും പ്രതിരോധ കുത്തിവയ്പ്പ് എടുത്തിട്ടില്ലാത്തതിനാല്, വൈറസ് ബാധിച്ച ആളുകളെ കണ്ടെത്താനും അവരുടെ ഉള്ളില് വൈറസ് നിരവധി മാസങ്ങളോ വര്ഷങ്ങളോ തുടരാനും സാധ്യതയുണ്ട്. ഓരോ തവണ വൈറസ് പകരുമ്ബോഴും, ഒരു ചെറിയ പരിവര്ത്തനം സംഭവിക്കാം. ആ മാറ്റങ്ങള് വൈറസിനെ അതിജീവിക്കാന് സഹായിക്കുകയും പുതിയ വകഭേദങ്ങളായി മാറുകയും ചെയ്യും. ഒരു വൈറസ് ഒരു പുതിയ വകഭേദമായി മാറുമ്ബോള് അത് വ്യാപകമായി പടരാന് പുതിയ സ്ഥലവുമായി പൊരുത്തപ്പെടേണ്ടതുണ്ട്. ദി സെന്റര് ഫോര് ഡിസീസ് കണ്ട്രോള് ആന്ഡ് പ്രിവന്ഷന് പറയുന്നത് അനുസരിച്ച്, ഡെല്റ്റ വേരിയന്റ് വൈറസിന് മുന് പതിപ്പുകളേക്കാള് ഇരട്ടി പകര്ച്ചശേഷിയുണ്ട്. ഇത് വളരെ വേഗം രൂപമാറ്റം സംഭവിച്ച് പകരുന്നതാണ്. കൂടുതല് ആളുകള്ക്ക് വാക്സിനുകള് ലഭിക്കുമ്ബോള്, വൈറസ് അതിജീവിക്കുന്നത് കുറച്ച് പ്രതിരോധശേഷിയുള്ള ആളുകളിലൂടെയായിരിക്കും. അത് സംഭവിക്കുകയാണെങ്കില് വാക്സിന് ഫോര്മുലകള് ഇടയ്ക്കിടെ അപ്ഡേറ്റ് ചെയ്യണമെന്ന് ശാസ്ത്രജ്ഞര് ശുപാര്ശ ചെയ്തേക്കാം. നിലവിലെ സ്ഥിതിയില് വൈറസിന് രൂപമാറ്റം സംഭവിക്കുന്നതില് ജനങ്ങള് ആശങ്കപ്പെടേണ്ടതില്ല. അതിനിടെ കാലാസ്ഥാ വ്യതിയാനവും മറ്റു ആരോഗ്യ പ്രശ്നങ്ങളും കോവിഡ് രോഗമുക്തി നേടുന്നതില് തടസം സൃഷ്ടിക്കുന്നുണ്ടെന്ന് കഴിഞ്ഞ ദിവസം ലാന്സെറ്റിന്റെ പഠന റിപ്പോര്ട്ടില് വ്യക്തമാക്കിയിരുന്നു. ഭക്ഷ്യജല അരക്ഷിതാവസ്ഥ, ഉഷ്ണ തരംഗങ്ങള്, പകര്ച്ചവ്യാധികള് എന്നിവ ആഗോളതലത്തില് ഇതിനകം തന്നെ ഭീഷണി ഉയര്ത്തിയിട്ടുണ്ട്. ഇത്തരത്തില് കോവിഡ് രോഗമുക്തി നേടുന്നതിനെതിരെ വരുന്ന തടസങ്ങള് ദീര്ഘകാലാടിസ്ഥാനത്തിലുള്ള പ്രത്യാഘാതങ്ങള് സൃഷ്ടിക്കുമെന്നാണ് ലാന്സെറ്റ് പഠനത്തില് പറയുന്നത്. എന്താണ് എവൈ.4.2 കൊറോണ വൈറസ്? കഴിഞ്ഞ വര്ഷം ഒക്ടോബറില് ഇന്ത്യയില് ആദ്യമായി തിരിച്ചറിഞ്ഞ ഡെല്റ്റ വൈറസ് എന്ന കൊറോണ വൈറസിന്റെ വകഭേദമായ ബി .1.617.2 അല്ലെങ്കില് ഡെല്റ്റയുടെ അതേ കുടുംബത്തില്പ്പെട്ട വൈറസ് വകഭേദമാണ്, ഇപ്പോള് കണ്ടെത്തിയിരിക്കുന്ന എവൈ.4.2 വൈറസ്. അന്ന് കണ്ടെത്തിയ വൈറസ് വകഭേദങ്ങള് രാജ്യത്തെ രണ്ടാം തരംഗ കേസുകള് വര്ദ്ധിക്കാന് കാരണമായി. ഇപ്പോള് കണ്ടെത്തിയിരിക്കുന്ന വൈറസ് ആകട്ടെ, കൊറോണ വൈറസിന്റെ ഡെല്റ്റ വകഭേദത്തിന്റെ ഉപ വിഭാഗമാണ്. അതിനാല്ത്തന്നെ ഇപ്പോള് പടര്ന്നു കൊണ്ടിരിക്കുന്ന വൈറസുകളുടെ മറ്റൊരു സ്വഭാവമായിരിക്കും എവൈ.4.2 കൊറോണാ വൈറസ് പ്രകടിപ്പിക്കുക. ഡെല്റ്റ വകഭേദത്തിന്റെ ആദ്യത്തെ ഉപ വേരിയന്റ് അല്ല എവൈ.4.2. ഡെല്റ്റ വേരിയന്റിന് ഇപ്പോഴത്തെ കണക്കനുസരിച്ച് 55 വകഭേദങ്ങളുണ്ട്. അതില് അവസാനമായി ചര്ച്ചയായിരിക്കുന്ന വകഭേദമാണ് എവൈ.4.2. ഈ വര്ഷം ജൂലായിലാണ് യുകെയില് ഇത് ആദ്യമായി റിപ്പോര്ട്ട് ചെയ്യപ്പെട്ടതെന്നാണ് റിപ്പോര്ട്ടുകള് നല്കുന്ന വിവരം. എന്നാല് ഈ അടുത്ത ദിവസങ്ങളിലാണ് എവൈ.4.2 വകഭേദവുമായി ബന്ധപ്പെട്ട കേസുകള് വര്ദ്ധിക്കുന്നത്. യുകെ ആരോഗ്യ അധികൃതര് ഒക്ടോബര് 15 ന് പുറത്തുവിട്ട ഒരു റിപ്പോര്ട്ടില് എവൈ.4.2 ഇംഗ്ലണ്ടില് വ്യാപിക്കുന്നതായി ശ്രദ്ധിക്കപ്പെട്ടിട്ടുണ്ട്. ലഭ്യമായ വിവരങ്ങള് അനുസരിച്ച് റിപ്പോര്ട്ട് ചെയ്യുന്ന കേസുകളുടെ എണ്ണം വര്ദ്ധിച്ചതോടെ ശരാശരിയില് ഏകദേശം 6 ശതമാനവും റിപ്പോര്ട്ട് ചെയ്തിരിക്കുന്നത് ഈ വകഭേദമാണ് എന്നാണ് ചൂണ്ടിക്കാട്ടുന്നത്. പുതിയ വകഭേദത്തില് പരിവര്ത്തനം ചെയ്യപ്പെട്ട രണ്ട് തരത്തിലുള്ള വൈറസുകളാണ് അടങ്ങിയിരിക്കുന്നത്. എ222വിയും വൈ145എച്ചും ആണ് സ്പൈക്ക് പ്രോട്ടീനില് ഉള്പ്പെടുന്ന വൈറസുകള്.